stanford-oval/wikipedia huggingface dataset:
Bad
Levymyynti ja menestys

Bad äänitettiin tammi-heinäkuussa vuonna 1987. Se pysyi Yhdysvaltain Billboard 200 -listan kärkipaikalla kahdeksan viikkoa ja viiden parhaan joukossa yhteensä 38 viikkoa, minkä johdosta aiemman ennätyksenhaltijan, rock-yhtye Eaglesin albumin Hotel Californian saavutus 26 viikkoa meni rikki. Bad ylsi seitsemän eri valtion albumilistan piikkipaikalle. Myös albumin syyskuussa 2012 julkaistu 25-vuotisjuhlapainos Bad 25 nousi Billboardin listan kärkeen.
Badin musiikissa sekoitettiin Jacksonin edellisen, vuonna 1982 ilmestyneen albumin Thrillerin tapaan R&B:tä, poppia ja rockia. Bad on myynyt kansainvälisesti yli 30 miljoonaa kappaletta, joista yhdeksän miljoonaa eli kahdeksankertaista platinaa Yhdysvalloissa. Albumi on maailman 30 myydyimmän levyn joukossa. Badilta julkaistiin yhteensä yhdeksän singleä, joista viisi ylsi ennätyksellisesti Yhdysvaltain Billboard Hot 100 -listan ensimmäiselle sijalle.
Bad huomioitiin kuudella Grammy-palkinnon ehdokkuudella ja voitti niistä kaksi. Albumi keräsi kaupallisen menestyksen lisäksi myös hyviä arvosteluita kriitikoilta. Badin sijoitus oli musiikkilehti Rolling Stonen marraskuussa 2003 julkaisemalla 500 Greatest Albums of All Time -listalla 202.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”Bad” | Jackson | 4.07 |  |  |  |  |  |  |
| 2. | ”The Way You Make Me Feel” | Jackson | 4.57 |  |  |  |  |  |  |
| 3. | ”Speed Demon” | Jackson | 4.01 |  |  |  |  |  |  |
| 4. | ”Liberian Girl” | Jackson | 3.53 |  |  |  |  |  |  |
| 5. | ”Just Good Friends” (mukana Stevie Wonder)  | Britten, Lyle | 4.06 |  |  |  |  |  |  |
| 6. | ”Another Part of Me” | Jackson | 3.54 |  |  |  |  |  |  |
| 7. | ”Man in the Mirror” | Garrett, Ballard | 5.20 |  |  |  |  |  |  |
| 8. | ”I Just Can’t Stop Loving You” (mukana Siedah Garrett)  | Jackson | 4.11 |  |  |  |  |  |  |
| 9. | ”Dirty Diana” | Jackson | 4.41 |  |  |  |  |  |  |
| 10. | ”Smooth Criminal” | Jackson | 4.17 |  |  |  |  |  |  |
| CD sekä 2001 Special Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | ”Leave Me Alone” | Jackson | 4.40 |  |  |  |  |  |  |
| 2001 Special Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 12. | Quincy Jones Interview #1 |  | 4.03 |  |  |  |  |  |  |
| 13. | ”Streetwalker” | Jackson | 5.49 |  |  |  |  |  |  |
| 14. | Quincy Jones Interview #2 |  | 2.53 |  |  |  |  |  |  |
| 15. | ”Todo Mi Amor Eres Tu” (mukana Siedah Garrett)  | Jackson, Blades | 4.05 |  |  |  |  |  |  |
| 16. | Quincy Jones Interview #3 |  | 2.30 |  |  |  |  |  |  |
| 17. | Spoken Intro to ”Fly Away” |  | 0.08 |  |  |  |  |  |  |
| 18. | ”Fly Away” | Jackson | 3.26 |  |  |  |  |  |  |
Kokoonpano ja muut muusikot

| --- | --- |
 Michael Jackson – pää- ja taustalaulu, kitara, rummut, tuottaminen, säveltäminen, rytmin ja laulun sovitus  Siedah Garrett – taustalaulu (”I Just Can’t Stop Loving You”)  Nathan East – bassokitara  Jimmy Smith – Hammond-urut  Greg Phillinganes – kosketinsoittimet, syntetisaattorit  Quincy Jones – rytmin sovitus  John Barnes – piano, syntetisaattorit  The Winans – taustalaulu  John Robinson – rummut  David Williams – kitara  Gary Grant – trumpetti  Paulinho da Costa – lyömäsoittimet  The Andrae Crouch Choir – taustalaulu  Larry Williams – saksofoni, syntetisaattoreiden ohjelmointi  Jerry Hey – trumpetti, torvien sovitus  Miko Brando – rummut  Ken Caillat – äänitys  Stefan Stefanovic – kosketinsoittimet :  Kim Hutchcroft – saksofoni  Bill Bottrell – kitara  Eric Gale – kitara  Ollie E. Brown – rummut, lyömäsoittimet  Steve Stevens – kitara  Tom Jones – äänitys  Leon ”Ndugu” Chancler – rummut  Danny Hull – kitara  Dann Huff – kitara  Christopher Currell – Synclavier-kosketinsoittimet, syntetisaattorit, digitaalinen kitara, raaputinsoittimet, rytmin sovitus  Douglas Getschal – rumpujen ohjelmointi  Michael Landau – kitara  Paul Jackson, Jr. – kitara  David Paich – syntetisaattorit  Michael Boddicker – syntetisaattorit  Rhett Lawrence – syntetisaattorit  Eric Persing – syntetisaattoreiden ohjelmointi  Steve Porcaro – syntetisaattoreiden ohjelmointi
Nicolas Burtin

Nicolas Burtin (s. 15. tammikuuta 1972) on ranskalainen, vuosina 1993–2006 maailmancupissa kilpaillut alppihiihtäjä. Hän menestyi parhaiten syöksylaskussa, jossa hän voitti yhden maailmancupin osakilpailun ja sijoittui olympialaisissa kuudenneksi.
Burtin sijoittui nuorten maailmanmestaruuskilpailuissa syöksylaskussa 11:nneksi vuonna 1990. Lillehammerin olympialaisissa 1994 hän sijoittui syöksylaskussa jaetulle kuudennelle sijalle ja supersuurpujottelussa 31:nneksi. Naganon olympialaisissa 1998 hänen syöksylaskusuorituksensa päättyi keskeytykseen. MM-kilpailujen syöksylaskussa hän sijoittui 23:nneksi sekä St. Antonissa 2001 että St. Moritzissa 2003.
Burtin voitti urallaan yhden maailmancupin syöksylaskun osakilpailun, Norjan Kvitfjellissä maaliskuussa 1998. Saman vuoden tammikuussa hän saavutti uransa kolme muuta palkintosijaa, kun hän sijoittui toiseksi Wengenissä, Kitzbühelissä ja Garmisch-Partenkirchenissä. Hän sijoittui maailmancupin kokonaiskilpailussa 16:nneksi ja syöksylaskucupissa kolmanneksi kaudella 1997–1998.
Nicolas Burtinin veli Raphaël Burtin on myös olympialaisissa kilpaillut alppihiihtäjä.
Maailmancupin osakilpailuvoitot

| Päivä | Paikka | Laji |
| --- | --- | --- |
| 7. maaliskuuta 1998 |  Kvitfjell | syöksylasku |
Niko Stenholm

| Niko Stenholm> Henkilötiedot |
| --- | --- |
Kansalaisuus:   Suomi
Uran tiedot
Pituus:  187 cm
Laji:  futsal
Seura:   GFT
Saavutukset
Voitot:  Suomen mestaruus (2 kertaa)
 Tietolaatikko päivitetty 23.11.2018 
Niko Stenholm (s. 10. joulukuuta 1990) on suomalainen futsalpelaaja, joka edustaa Futsal-liigassa pelaavaa GFT:ia. Hän kuuluu myös Suomen futsalmaajoukkueeseen, jossa hän on pelannut neljä ottelua ja tehnyt yhden maalin.
Stenholm pelasi Ilveksessä kausina 2012-2016 ja sitä ennen AC Estudiantesissa ja Turun Pallokerhossa. Stenholm on voittanut Ilveksessä kahdesti futsalin Suomen mestaruuden.
Niklas Hjalmarsson

| Niklas Hjalmarsson |
| --- | --- |

Henkilötiedot
Syntynyt: 6. kesäkuuta 1987 (ikä 37) Eksjö, Ruotsi
Kansalaisuus:   Ruotsi
Jääkiekkoilija
Lempinimi:  Jelly, Hjammer, Nik, Meatball, Aspelund, Jokkmokk, Hammer, Hjalle (Ruotsissa)
Pelipaikka:  puolustaja
Maila:  vasen
Pituus:  187 cm
Paino:  89 kg
Pelinumero:  4
Pelaajaura
Pääsarjaura:  2004–2021
Aik. seurat:  HV71 (SEL) Chicago Blackhawks (NHL) Rockford IceHogs (AHL) HC Bolzano (Italia) Arizona Coyotes (NHL)
NHL-varaus:  108. varaus, 2005 Chicago Blackhawks
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
|  | Chicago Blackhawks | 2015  |
Niklas Hjalmarsson (s. 6. kesäkuuta 1987 Eksjö, Ruotsi) on ruotsalainen uransa lopettanut jääkiekkopuolustaja. Hyvänä taistelijana ja pelinavaajana tunnettu kahden suunnan puolustaja on Chicago Blackhawksin neljännen kierroksen varaus kesältä 2005, jolloin Blackhawks varasi Hjalmarssonin numerolla 108.
Ura > Seuraura

Eksjö HC:n kasvattama Hjalmarsson pelasi juniori-uransa loppuun HV71:ssä. Hän pelasi joukkueessa ensimmäiset Elitserien-ottelunsa 17-vuotiaana kaudella 2004–2005, jolloin Hjalmarsson pelasi 14 ottelua ilman tehopisteitä. Hän pelasi NHL-varauksensa 2005 jälkeen vielä kaksi kautta HV71:ssä. Hjalmarsson ei kuitenkaan saanut joukkueessa kovin paljon peliaikaa ja haki toisinaan peliaikaa myös J20 SuperElitistä ja kaudella 2007–2008 hän pelasi lainalla HockeyAllsvenskanin IK Oskarshamnissa. Tuolloin Hjalmarsson pelasi 37 Elitserien-ottelua tehoin 2+0=2, ja hän pääsi pelaamaan myös pudotuspelit.
Kaudeksi 2007–2008 Hjalmarsson teki yksivuotisen sopimuksen Luleå HF:n kanssa, mutta siirtyikin kolmivuotisella tulokassopimuksella Chicago Blackhawksin organisaatioon. Ensimmäisellä sopimuskaudellaan hän pelasi enimmäkseen farmijoukkue Rockford IceHogsissa, mutta pääsi pelaamaan myös 13 NHL-ottelua tehoin 0+1=1. Kaudella 2008–2009 Hjalmarsson pelasi 21 NHL-ottelua tehoin 1+2=3 sekä pudotuspelit. Hän alkoi saamaan enemmän peliaikaa NHL:stä James Wisniewskin siirryttyä Anaheim Ducksiin. Kausi 2009–2010 Hjalmarssonilla kului kokonaan Blackhawksissa. Hän pelasi 77 ottelua tehoin 2+15=17. Hjalmarsson sai peliaikaa keskimäärin yli 19 minuuttia per ottelu. Kauden päätteeksi hän voitti Stanley Cupin.
Heinäkuussa 2010 San Jose Sharks tarjosi Hjalmarssonille neljän vuoden ja 14 miljoonan dollarin arvoista sopimusta, mutta hänen oikeudet vielä omistanut Blackhawks sai pidettyä Hjalmarssonin joukkueessa. Hjalmarsson teki Blackhawksin kanssa neljän vuoden jatkosopimuksen, joka tuo hänelle 3,5 miljoonaa dollaria kaudessa.
Ura > Maajoukkueura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Tšekki 2005 | jääkiekko |  |
Hjalmarsson pelasi alle 20-vuotiaiden MM-kilpailuissa 2007. Hän pelasi myös alle 18-vuotiaiden MM-kilpailuissa 2005, jolloin Hjalmarsson voitti pronssia. Hän oli tehoilla 1+4=5 turnauksen puolustajien pistepörssin toinen Venäjän Vjatšeslav Buravtšikovin jälkeen sekä puolustajien syöttöpörssin voittaja.
Hjalmarsson on pelannut myös yhden A-maaottelun tehden yhden maalin kaudella 2006–2007.
Yksityiselämä

Hjalmarsson on naimisissa ruotsalaisen hiusstailistin ja muotibloggarin Elina Casell Hjalmarssonin kanssa ja heillä on yhteisiä lapsia.
Aiheesta muualla

Kuvia tai muita tiedostoja aiheesta Niklas Hjalmarsson Wikimedia Commonsissa
Niko Salomaa

Niko Salomaa (s. 23. kesäkuuta 1988) on suomalainen purjehtija ja vammaisurheilija. Hän edustaa Turun pursiseuraa. Hän kilpailee 2.4mR-luokassa. Salomaa on osallistunut sekä Lontoon paralympialaisiin että Rio de Janeiron paralympialaisiin. Lontoossa hän sijoittui sijalle 12. ja Riossa sijalle 8.
Nina Hartley

| Nina Hartley |
| --- | --- |
 Nina Hartley vuonna 2013.
Henkilötiedot
Koko nimi:  Marie Louise Hartman
Syntynyt: 11. maaliskuuta 1959 (ikä 65)
Pornonäyttelijä
Taiteilijanimet:  Nina Hartman Nina Hartwell
Aktiivisena:  1984–
Elokuvien määrä:  782
Seksuaalinen suuntaus:  biseksuaali
Siviilisääty:  naimisissa
Silmien väri:  sininen
Hiusten väri:  vaalea
Mitat:  75D-61-96 cm
Pituus:  163 cm
Paino:  64 kg
Aiheesta muualla
Kotisivut
IMDb
Nina Hartley, oikealta nimeltään Marie Louise Hartman, (s. 11. maaliskuuta 1959 Berkeley, Kalifornia) on yhdysvaltalainen pornonäyttelijä. Hän on toiminut myös Penthousen mallina. Hän on koulutukseltaan sairaanhoitaja.
Hartleyn debytoi elokuvassa Educating Nina (1984), jonka tuotti alan veteraani Juliet Anderson. Vuonna 2015 Cosmopolitan-lehti haastatteli Hartleyta otsikolla Why I'm still doing porn in my late 50s eli "Miksi teen yhä pornoelokuvia pitkälti yli 50-vuotiaana". Harleyn mukaan useat keski-ikäiset ja -luokkaiset kunnon miehet ovat perheenisiä, ja heitä karmii katsoa pornoa, jossa naisnäyttelijät ovat heidän tyttäriensä ikäisiä. Myös vaimon toiveilla on merkitystä, kun kotiin valitaan aikuisviihdettä: vaimo ei ehkä tahdo, että mies tuijottaa parikymppisiä, mutta hänelle voi olla ihan okei, että naisnäyttelijät ovat kolmi-, neli- tai viisikymppisiä.
Hartleyllä on ollut uraa myös pornoelokuvien ulkopuolella: hän on esiintynyt muun muassa Paul Thomas Andersonin elokuvassa Boogie Nights (1997). Vuonna 1995 hänet otettiin XRCO Hall of Fameen.
Hartleyn ensimmäinen avioliitto kesti noin 17 vuotta. 7. heinäkuuta 2003 hän meni eron jälkeen uusiin naimisiin Ernest Greenen kanssa. Hartley on poliittiselta kannaltaan sosialisti, aatteeltaan ”seksuaalimyönteinen feministi”.
Aiheesta muualla

Wikimedia Commonsissa on kuvia tai muita tiedostoja aiheesta .
Nina Hartley Internet Movie Databasessa. (englanniksi)
Nina Hemmingsson

| Nina Hemmingsson |
| --- | --- |
 Nina Hemmingsson 2015.
Henkilötiedot
Syntynyt: 30. marraskuuta 1971 (ikä 52)
Kansalaisuus:  Ruotsi
Kirjailija
Tuotannon kieli: ruotsi
Tyylilajit:  sarjakuva
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Nina Hemmingsson (s. 30. marraskuuta 1971) on ruotsalainen sarjakuvapiirtäjä.
Hemmingsson on vahvasti satiirinen ja humoristinen piirtäjä, jonka aiheina ovat usein ihmissuhteet, yhteiskunnalliset normit ja sukupuoliroolit.
Hemmingssonin ensimmäinen sarjakuva-albumi Hjälp!: serier. (yhteistyössä Sara Olaussonin kanssa) julkaistiin vuonna 2004. Hänen sarjakuviaan on julkaistu muun muassa sarjakuvalehdessä Galago sekä sanoma- ja aikakauslehdissä, kuten Aftonbladet ja Bang. Vuonna 2007 Hemmingsson palkittiin vuonna 2007 ruotsalaisen sarjakuva-akatemian Adamsson-patsaalla.
Hemmingssonin sarjakuva-albumeista on suomennettu Olen sinun tyttöystäväsi nyt (ruotsiksi Jag är din flickvän nu), joka ilmestyi Sammakko-kustantamossa 2011. Suomalainen teatteriryhmä Blaue Frau käytti Nina Hemmingssonin ja toisen ruotsalaisen sarjakuvataiteilijan Liv Strömquistin teoksia esityksissään Jag är din flickvän nu (2008) ja Mina vackra ögon (2012).
Ruotsin kruunuprinsessa Victorian häiden aikaan vuonna 2010 Hemmingsson teki Aftonbladetille satiirisen ja antirojalistisen sarjakuvan Prinsen och gemålen.
Aiheesta muualla

Nina Hemmingsson Instagramissa
Nina Hemmingssonin sarjakuvia
Prinsen och Gemålen -sarjakuva
Bacău (piirikunta)

| Bacăun piirikunta Județul Bacău |
| --- | --- |

 Vaakuna
 Sijainti
Valtio:  Romania
Kehitysalue:  Nord-Est
Historiallinen alue:  Moldavia
Hallinto:  
 – hallinnollinen keskus:  Bacău
Pinta-ala:  6 621 km²
Väkiluku (2014):  606 589
 – väestötiheys:  91,6 as./km²
Lyhenteet:  
 – rekisterikilven tunnus:  BC
 
Consiliul Județean Bacău
Bacău on piirikunta Romanian Moldaviassa. Piirikunnan pääkaupunki on Bacău. Sen pinta-ala on 6 621 km² ja siellä on noin 606 589 asukasta (vuonna 2014).
Maantiede

Piirikunnan pinta-ala on yhteensä 6 621 km². Piirikunnan länsiosassa kohoaa Karpaattien vuoristo. Itäosassa on alankoa, jossa virtaa Siretjoki.
Bacăun piirikunta rajautuu idässä Vasluin piirikuntaan, lännessä Harghitan ja Covasnan piirikuntiin, pohjoisessa Neamţin piirikuntaan sekä etelässä Vrancean piirikuntaan.
Kaupungit ja kunnat > Kaupungit

Bacău
Onești
Moinești
Comănești
Buhuși
Dărmănești
Târgu Ocna
Slănic Moldova
Kaupungit ja kunnat > Kunnat

| 0 | 1 | 2 | 3 | 4 | 5 |
| --- | --- | --- | --- | --- | --- |
|  Agăș  Ardeoani  Asău  Balcani  Berești-Bistrița  Berești-Tazlău  Berzunți  Bârsănești  Blăgești  Bogdănești  Brusturoasa  Buhoci  Cașin  Căiuți |  Cleja  Colonești  Corbasca  Coțofănești  Dămienești  Dealu Morii  Dofteana  Faraoani  Filipeni  Filipești  Găiceana  Ghimeș-Făget  Gârleni  Glăvănești |  Gura Văii  Helegiu  Hemeiuș  Huruiești  Horgești  Izvoru Berheciului  Itesti  Letea Veche  Lipova  Livezi  Luizi-Călugăra  Măgirești  Măgura  Mănăstirea Cașin  Mărgineni |  Motoșeni  Negri  Nicolae Bălcescu  Oituz  Oncești  Orbeni  Palanca  Parava  Pâncești  Parincea  Pârgărești  Pârjol  Plopana  Podu Turcului |  Poduri  Racova  Răcăciuni  Răchitoasa  Roșiori  Sascut  Sănduleni  Săucești  Scorțeni  Secuieni  Solonț  Stănișești  Strugari  Ștefan cel Mare |  Tamași  Tătărăști  Târgu Trotuș  Traian  Ungureni  Urechești  Valea Seacă  Vultureni  Zemeș |
Väestö

Vuoden 2011 väestönlaskennassa piirikunnassa oli 583 588 asukasta ja sen väestötiheys oli 88 asukasta neliökilometrillä. Piirikunnan asukkaista romanialaisia on 96,1 %, unkarilaisia 0,7 % ja romaneja 1,7 %.
| Vuosi | Piirikunnan väestönkasvu |
| --- | --- |
1948: 414 996
1956:  507 937
1966:  598 321
1977:  667 791
1992:  737 512
2002:  706 623
2011:  583 588
Aiheesta muualla

Kuvia tai muita tiedostoja aiheesta Bacăun piirikunta Wikimedia Commonsissa
Piirikunnan viralliset internetsivut (romaniaksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Nokikolibrit

| Nokikolibrit |
| --- | --- |
 Puistokolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Nokikolibrit Haplophaedia  Simon, 1918
Katso myös
   Nokikolibrit Wikispeciesissä   Nokikolibrit Commonsissa 
Infobox OKNimi-testi OK: 
Nokikolibrit (Haplophaedia) on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.
Nokikolibrilajit

Puistokolibri (Haplophaedia aureliae)
Etelänpuistokolibri (Haplophaedia assimilis)
Nokikolibri (Haplophaedia lugens)
Näkkäläjoki

Näkkäläjoki (pohjoissaameksi Neahčiljohka) on Kemijoen vesistöön kuuluva noin 25 kilometrin mittainen joki Suomen Lapissa Enontekiön kunnassa. Se saa alkunsa Näkkäläjärvestä suhteellisen läheltä Kölin vedenjakajaa, mutta sen valuma-alue yltää Norjan puolelle. Joki virtaa pohjoisesta etelään virraten ohittaen Keijaraisen tunturin länsipuolelta. Aivan loppupäässä lähellä Hettaa se kääntyy jyrkästi itään Palovaaran lounaispuolelta laskien yhdessä Vaikkojoen kanssa Ounasjärven itäpuoliseen pieneen Periläjärveen ja sitä kautta Ounasjokeen. Joen pudotuskorkeus on 299 metriä. Joessa on muun muassa lohikaloja ja sen kalastukseen vaaditaan Enontekiön erämaakalastuslupia; muutoin se on ympärivuotisesti rauhoitettu.
Niko Sinervä

Niko Johannes Sinervä (s. 1975) on suomalainen muusikko, joka on tehnyt musiikkia Heikki Forsströmin kanssa muun muassa televisiosarjoihin Ihmeidentekijät sekä Parhaat vuodet. Sinervä näytteli Matti Hurmalaa 1990-luvun saippuasarjassa Blondi tuli taloon ja esiintyi Uuno Turhapuro -televisiosarjassa.
Sarjan päätyttyä Sinervä pyrki Teatterikorkeakouluun ja Sibelius-Akatemiaan, mutta ei päässyt niihin opiskelemaan. Hän hakeutui töihin Radio Novalle, jossa työskenteli useamman vuoden tuottajana ja juontajana. Sen jälkeen hän opiskeli Kauppakorkeakoulussa ja työskenteli mainostoimistossa. Nykyisin hän toimii Airpay Digital -yrityksen toimitusjohtajana. Sinervällä on kaksi lasta.
Näkyleipä

Temppelipapit suorittamassa viikoittaista näkyleipien vaihtotoimenpidettä.
Näkyleipä (hepr. ‏לחם פנים‎, lechem pānīm, sananmukaisesti "läsnäolon leipä"), on kristillisissä ja juutalaisissa yhteyksissä leipä joka on Jerusalemin temppelissä aina esillä uhrilahjana Jumalalle. Kaksitoista näkyleipää asetettiin temppelin pöydälle ruokauhriksi sapattina.
Norola

Norola on Mikkelin kaupunkiin (aikaisemmin Mikkelin maalaiskuntaan) kuuluva kylä, joka sijaitsee noin 7 km Mikkelistä Kuopioon päin valtatie 5:n varrella. Tien pohjoispuolella sijaitsee Tertin kartano ja noin kahden kilometrin päässä kylästä Visulahden matkailukeskus.
Asutus

Norolan alueella on ollut maa- ja verokirjojen perusteella asutusta jo ainakin vuodesta 1541 alkaen. Tuolloin sen nimi oli Vesulahden eli nykyisen Visulahden pitäjän Norolan neljänneskunta.
Ofidiofobia

Ofidiofobia on eräs fobian laji ja tarkoittaa käärmeitä kohtaan tunnettua voimakasta kauhua. Se on yksi yleisimmistä fobioista, etenkin laajemman zoofobian (eläinfobiat) alla. Myös käärmeen nahanluonti aiheuttaa pelonomaisia vaikutuksia osassa ihmisiä.
On tärkeää huomata, että henkilöt, jotka eivät pidä käärmeistä tai pelkäävät niitä niiden myrkyn tai niille luonteenomaisen vaarallisuuden takia, eivät ole ofidiofobisia. Tyypillinen ofidiofoobikko ei pelkää käärmeitä ainoastaan niitä luonnossa tavatessaan vaan pelkää myös ajatella niitä, nähdä unta niistä, nähdä TV:ssä tai kuvissa niitä.
Sana ofidiofobia tulee kreikan sanoista ofis, joka viittaa käärmeisiin, ja fobia, joka tarkoittaa pelkoa.
Noropalkonen

| Noropalkonen> Uhanalaisuusluokitus |
| --- | --- |
 
 
Suomessa:
 Vaarantunut  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Vesiperhoset Trichoptera
Alalahko::  Annulipalpia
Heimo::  Pikkusirvikkäät Hydroptilidae
Tribus::  Hydroptilini
Suku::  Hietapalkoset Hydroptila
Laji::  occulta
Kaksiosainen nimi
 Hydroptila occulta  (Eaton, 1873) 
Infobox OKNimi-testi OK: 
Noropalkonen (Hydroptila occulta) on pikkusirvikkäiden heimoon kuuluva vesiperhoslaji. Se on laajalle levinnyt Euroopassa ja Turkissa, ja sitä tavataan myös Keski-Aasiassa. Suomessa noropalkonen on vaarantunut ja erityisesti suojeltava laji, ja sitä on tavattu ainakin Peltolammin-Pärrinkosken luonnonsuojelualueella.
Aiheesta muualla

Laji.fi: Noropalkonen (Hydroptila occulta)
Ofikleidi

Ofikleidi
Ofikleidi on vaskipuhallinsoitin, jolle haettiin patentti vuonna 1810. Soitinta käytettiin tiettävästi ensimmäistä kertaa Gaspare Spontinin oopperassa Olimpie vuonna 1819. Ofikleidiä käyttivät myös mm. Felix Mendelssohn ja Hector Berlioz. Soittimen käyttö on harventunut 1900-luvun alusta lähtien.
Nia DaCosta

Nia DaCosta (s. 8. marraskuuta 1989, Brooklyn, New York, Yhdysvallat) on yhdysvaltalainen elokuvaohjaaja ja -käsikirjoittaja. Hänen ohjaamiaan elokuvia ovat Candyman (2021) ja The Marvels (2023).
Koulutus ja ura

DaCosta on suorittanut kandidaatintutkinnon (Bachelor of Fine Arts) New Yorkin yliopistossa ja maisterintutkinnon (Master of Arts) Royal Central School of Speech and Drama -koulussa.
DaCostan ohjaama elokuva Candyman nousi Yhdysvaltain lipunmyyntitilaston kärkeen viikonloppuna 27.–29. elokuuta 2021. DaCosta oli ensimmäinen musta nainen, jonka ohjaama elokuva saavutti tämän kunnian Yhdysvalloissa.
Filmografia > Elokuvat

| Vuosi | Elokuva | Tehtävät |
| --- | --- | --- |
| 2018 | Little Woods | Ohjaaja, käsikirjoittaja |
| 2021 | Candyman | Ohjaaja, käsikirjoittaja |
| 2023 | The Marvels | Ohjaaja |
Filmografia > Televisiosarjat

| Vuosi | Sarja | Tehtävät |
| --- | --- | --- |
| 2019 | Top Boy | Ohjaaja |
Aiheesta muualla

Virallinen sivusto
Nia DaCosta Internet Movie Databasessa. (englanniksi)
Nia DaCosta Elonetissä.
Nefertari Vivi

| Nefertari Vivi |
| --- | --- |
Ensiesiintyminen:  Mangaluku #103   Animejakso #62
Nimi japaniksi:  ネフェルタリ・ビビ
Nimi englanniksi:  Nefeltari Vivi
Muita nimiä:  Miss Wednesday
Ääninäyttelijä (Seiyu):  Misa Watanabe
Ääninäyttelijä (4Kids):  Karen Neill
Ääninäyttelijä (FUNi):  Caitlin Glass
Henkilötiedot
Laji:  Ihminen
Palkkio:  Ei ole
Nefertari Vivi (ネフェルタリ・ビビ Neferutari Bibi) on hahmo One Piece manga- ja animesarjassa.
Vivistä

Ensimmäisen kerran Vivi esiintyi Olkihattujen saavuttua Grand Linelle ja jouduttua suuren valaan, Laboonin nielemiksi. Silloin Vivi tunnettiin nimellä Miss Wednesday joka työskenteli Baroque Worksille joka on pääsyyllinen Alabastan skandaaleihin. Lopulta paljastui, että Vivi on Alabastan prinsessa ja soluttautunut Baroque Worksiin saadakseen selville Baroque Worksin johtajan, Mr. 0:n henkilöllisyyden. Johtajaksi paljastui yksi Kaapparilordeista (Shichibukai), Sir Crocodile. Olkihattujen avustuksella hän sai hyvän mahdollisuuden päästä kertomaan tiedoistaan kansalleen, joita ilman Alabastassa syntyisi sota.